open-index/open-wikipedia-markdown huggingface dataset:
উত্তর কামাখ্যাগুড়ি

**উত্তর কামাখ্যাগুড়ি** পশ্চিমবঙ্গ রাজ্যের আলিপুরদুয়ার জেলাতে অবস্থিত কুমারগ্রাম সমষ্টি উন্নয়ন ব্লকের অন্তর্গত কুমারগ্রাম থানার অধীনস্থ একটি জনগণনা নগর৷

## জনতত্ত্ব
২০১১ জনগণনা অনুসারে উত্তর কামাখ্যাগুড়ি জনগণনা নগরটির সর্বমোট জনসংখ্যা ১২০২২ জন যার মধ্যে ৬১৩২ জন পুরুষ ও ৫৮৯০ জন নারী৷

উত্তর কামাখ্যাগুড়িতে লিঙ্গানুপাতে প্রতি ১০০০ পুরুষে ৯৬১ জন নারী এবং শিশু লিঙ্গানুপাত প্রতি ১০০০ বালকশিশুতে ৯৯২ জন বালিকাশিশু220x124px|থাম্ব|বাম
700x99px|থাম্ব|ডান|alt=Kamakhyaguri Hospital Road|Kamakhyaguri Hospital Road

## শিক্ষা
সমগ্র সাক্ষরতার হার ৯১.৮১%, পুরুষ সাক্ষরতার হার ৯৪.৬৩% এবং নারী সাক্ষরতার হার ৮৮.৮৭%৷ ০-৬ বছরের শিশু সংখ্যা ১০০৬ জন যা সমগ্র জনসংখ্যার ৮.৩৭%৷

## তথ্যসূত্র

বিষয়শ্রেণী:পশ্চিমবঙ্গের শহর
বিষয়শ্রেণী:আলিপুরদুয়ার জেলার শহর ও নগর
মঠ (মিষ্টান্ন)

**মঠ** বাংলার একটি অত্যন্ত জনপ্রিয় মিষ্টি খাবার। মহেন্দ্রনাথ দত্তের কলকাতার দোল সম্বন্ধীয় লেখায় দোলের দিন মঠ ব্যবহারের উল্লেখ আছে। উঁচু স্তম্ভের মতো ৫-৬ সেন্টিমিটার উচ্চতার এর এই মিষ্টি খাবারটি চিনি থেকে তৈরি হয়। প্রাচীন কাল থেকেই পশ্চিমবঙ্গ ও বাংলাদেশের হিন্দুরা মঠ প্রসাদ হিসাবে ব্যবহার করেন।

## প্রস্তুত প্রণালী
খুবই সহজ ও সাধারণ ভাবে মঠ  তৈরি করা হয়। জল দিয়ে চিনি জ্বাল দিয়ে তারমধ্যে অভীষ্ট রং মিশিয়ে ছাঁচে ফেলে তৈরি করা হয়। এগুলি ৫ সেমি থেকে শুরু করে ১০ সেমি পর্যন্ত তৈরি করা হয়।

## ব্যবহার
বাঙালি হিন্দুরা পুজোর প্রসাদ হিসাবে মূলত ব্যবহার করে থাকে। তবে দোল উৎসব বা হরির লুট দেওয়ার সময় এটি বেশি ব্যবহার করা হয়। দোল উৎসব, রথ, বিজয়া দশমী প্রভৃতিতে বাতাসা আবিচ্ছেদ্য অনুষঙ্গ। এছাড়া লক্ষ্মীপুজতেও এর ব্যবহার আছে।

## সমস্যা
বর্তমানে রঙিন মঠ তৈরি করতে গিয়ে কৃত্রিম রং ব্যবহার করা হয়ে থাকে। যা স্বাস্থ্যের পক্ষে খুবই ক্ষতিকারক। বিশেষত নিষিদ্ধ রোডামিন বা কঙ্গো রেড রংও অনেক সময় ব্যবহার হয়ে থাকে যা থেকে শরীরে ক্যান্সার হবার সম্ভাবনা থেকে যায়।

## তথ্যসূত্র

বিষয়শ্রেণী:বাংলার মিষ্টি
বিষয়শ্রেণী:বাংলার খাদ্য
বিষয়শ্রেণী:মিষ্টান্ন
বিষয়শ্রেণী:মিষ্টি
বিষয়শ্রেণী:দোলযাত্রা
নর্থ-ওয়েস্ট পাওয়ার জেনারেশন কোম্পানি লিমিটেড

**নর্থ-ওয়েস্ট পাওয়ার জেনারেশন কোম্পানি লিমিটেড** (নওপাজেকো) সরকারী মালিকানাধীন একটি বিদ্যুৎ কোম্পানি। এটি বাংলাদেশ বিদ্যুৎ উন্নয়ন বোর্ডের একটি প্রতিষ্ঠান। বর্তমানে কোম্পানির আওতায় পাঁচটি বিদ্যুৎ কেন্দ্র চলমান রয়েছে।

## ইতিহাস
বিদ্যুৎ দেশের অর্থনৈতিক উন্নতির মূল চালিকাশক্তি। জিডিপি-এর টেকসই প্রবৃদ্ধি এবং দেশের ক্রমবর্ধমান অর্থনীতিতে টিকে থাকার জন্য টেকসই, নির্ভরযোগ্য এবং সাশ্রয়ী বিদ্যুৎ সরবরাহের প্রয়োজন। আর্থিক সীমাবদ্ধতা ও গ্যাস সরবরাহের অপ্রতুলতা থাকা সত্ত্বেও বাংলাদেশ সরকার দেশের ক্রমবর্ধমান বিদ্যুৎ চাহিদা পূরণে বিভিন্ন পরিকল্পনা গ্রহণ করেছে। সরকার মিশ্র জ্বালানি (গ্যাস, কয়লা, তরল জ্বালানি, পারমাণবিক শক্তি, নবায়নযোগ্য জ্বালানি), প্রতিবেশী দেশ থেকে বিদ্যুৎ আমদানি এবং লোড ম্যানেজমেন্ট-এর মাধ্যমে বিদ্যুৎ উৎপাদন তথা সরবরাহ বৃদ্ধির লক্ষ্যে স্বল্প, মধ্য ও দীর্ঘমেয়াদি কর্মসূচী গ্রহণ করেছে। সরকারের মাস্টার প্ল্যান অনুযায়ী ২০২১ সালের মধ্যে ২৪,০০০ মেগাওয়াট, ২০৩০ সালের মধ্যে ৪০,০০০ মেগাওয়াট এবং ২০৪১ সালের মধ্যে ৬০,০০০ মেগাওয়াট বিদ্যুৎ উৎপাদনের পরিকল্পনা রয়েছে। সরকারের এই অভীষ্ট লক্ষ্য অর্জনে অংশীজন হিসেবে নর্থ-ওয়েস্ট পাওয়ার জেনারেশন কোম্পানি লিমিটেড (এনডব্লিউপিজিসিএল) নিরলসভাবে নিয়ত কাজ করে যাচ্ছে।

দেশের ক্রমবর্ধমান বিদ্যুৎ চাহিদা পূরণ ও সিস্টেমের লো-ভোল্টেজ সমস্যা নিরসনকল্পে সিরাজগঞ্জ ১৫০ মেঃওঃ পিকিং পাওয়ার প্লান্ট প্রকল্প এবং খুলনা ১৫০ মেঃওঃ পিকিং পাওয়ার প্লান্ট প্রকল্পদ্বয়ে অর্থায়নের জন্য গণপ্রজাতন্ত্রী বাংলাদেশ সরকার ও এডিবির মধ্যে গত ২৮.০৬.২০০৭ তারিখে একটি ঋণ চুক্তি (ঋণ নং- ২৩৩২-বিএএন) স্বাক্ষরিত হয়। এডিবির ঋণ কার্যকর করার লক্ষ্যে গত ২৮.০৮.২০০৭ ইং তারিখে বাংলাদেশ সরকার প্রণীত বিদ্যুৎ খাত সংস্কার নীতিমালা এবং কোম্পানি আইন ১৯৯৪ এর আওতায় নর্থ-ওয়েস্ট পাওয়ার জেনারেশন কোম্পানি লিঃ (বাংলাদেশ বিদ্যুৎ উন্নয়ন বোর্ডের একটি প্রতিষ্ঠান) গঠিত হয়।

কোম্পানির আওতায় বর্তমানে ছয়টি বিদ্যুৎ কেন্দ্র চলমান রয়েছে। বিদ্যুৎ কেন্দ্রগুলি দেশের বিদ্যুৎ চাহিদা পূরণসহ আর্থ-সামাজিক উন্নয়নে ব্যাপক ভূমিকা পালন করছে। কোম্পানি সাশ্রয়ী মূল্যে সব ধরনের জ্বালানি ব্যবহারের মাধ্যমে যে কোন আকারের বিদ্যুৎ কেন্দ্র বাস্তবায়নের ক্ষমতা অর্জন করেছে। বিদ্যুৎ খাতে অসামান্য অর্জনের জন্য কোম্পানি বিভিন্ন জাতীয়, আন্তর্জাতিক পুরস্কার ও স্বীকৃতি পেয়েছে। এছাড়া, নর্থ-ওয়েস্ট পাওয়ার জেনারেশন কোম্পানি লিমিটেড আইএসও ৯০০১:২০১৫, আইএসও ১৪০০১:২০১৫, আইএসও ৪৫০০১:২০১৮ সনদ অর্জন করেছে। সম্প্রতি ‘বিদ্যুৎ ও জ্বালানি সপ্তাহ ২০১৮’-এর উদ্বোধনী অনুষ্ঠানে দ্রুত বিদ্যুৎ উৎপাদন বৃদ্ধির স্বীকৃতি স্বরূপ মাননীয় প্রধানমন্ত্রী শেখ হাসিনার হাত থেকে পুরস্কার গ্রহণ করেন কোম্পানির প্রধান নির্বাহী কর্মকর্তা প্রকৌঃ এ. এম. খোরশেদুল আলম।

কোম্পানির বর্তমান বিদ্যুৎ উৎপাদন ক্ষমতা ৩০৬৩ মেঃওঃ। আশা করা যায়, ২০২৫ সালের মধ্যে কোম্পানির বিদ্যুৎ উৎপাদন ক্ষমতা ৯,০০০ মেঃওঃ এর উর্ধ্বে হবে। এছাড়া, কোম্পানিটি দ্রুততম সময়ে শক্তিশালী ব্রান্ড ইমেজসহ দেশের নেতৃত্বশীল বিদ্যুৎ উৎপাদনকারী সংস্থায় পরিগণিত হবে

## তথ্যসূত্র

বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:২০০৭-এ বাংলাদেশে প্রতিষ্ঠিত
বিষয়শ্রেণী:বাংলাদেশের শক্তি কোম্পানি
বিষয়শ্রেণী:ঢাকা ভিত্তিক কোম্পানি
বিষয়শ্রেণী:২০০৭-এ প্রতিষ্ঠিত বাংলাদেশী কোম্পানি
বিষয়শ্রেণী:বাংলাদেশের বিদ্যুৎ কোম্পানি
কোতুলপুর

**কোতুলপুর** ভারতের পূর্ব প্রান্তে অবস্থিত পশ্চিমবঙ্গের বাঁকুড়া জেলার একটি জনগণনা নগর। বিষ্ণুপুর মহকুমার কোতুলপুর সমষ্টি উন্নয়ন ব্লক-এর সদরদপ্তরটি এই শহরে অবস্থিত৷

উল্লেযোগ্য গ্রামগুলি হলো - গোপালপুর, গোগড়া, দারাপুর, গাঁতি, মির্জাপুরুর, জলিঠা, বালিঠা ইত্যাদি।

## নামকরণ
বাংলার সপ্তগ্রাম বিভাগের মান্দারণ সরকার এর সদরদপ্তরটি গড় মান্দারণে অবস্থিত ছিলো৷ গড় মান্দারণের কোতলু খাঁ মুঘলদের সাথে যুদ্ধে পরাজিত হলে ঐ অঞ্চল মোঘল সাম্রাজ্যের অন্তর্ভুক্ত হয়৷ তারই নাম অনুসারে স্থানটির নাম রাখা হয় কোতুলপুর৷
## জনতত্ত্ব
ভারতের জনগণনা ২০১১ অনুসারে কোতুলপুরের জনসংখ্যা ৮৪৮৩ জন, যার মধ্যে ৪২৮০ জন পুরুষ ও ৪২০৩ জন নারী৷ শহরটিতে প্রতি ১০০০ পুরুষে নারীর অনুপাত ৯৮২ জন৷
অনুর্দ্ধ ৬ বছর শিশু ৭৫৯ জন, যা সমগ্র জনসংখ্যার ৮.৯৫%৷ সাক্ষরতার হার ৮৬.১৩% তথা ৬ বছরোর্দ্ধ ৬৬৫৩ জন সাক্ষর৷
## থানা
২৫০ বর্গকিলোমিটারের অধিক বিস্তৃত তথা ১৬৭৫৪৭ জনসংখ্যা বিশিষ্ট কোতুলপুর সমষ্টি উন্নয়ন ব্লকটি কোতুলপুর থানার অধীনস্থ৷
## পরিবহন
বাঁকুড়া থেকে দক্ষিণ ২৪ পরগনা জেলার মালঞ্চ অবধি দীর্ঘ পশ্চিমবঙ্গ ২ নং রাজ্য সড়কের ওপর কোতুলপুর শহরটি অবস্থিত৷

## তথ্যসূত্র

বিষয়শ্রেণী:পশ্চিমবঙ্গের শহর
বিষয়শ্রেণী:বাঁকুড়া জেলার শহর ও নগর
খাতড়া

**খাতড়া** ভারতের পূর্ব প্রান্তে অবস্থিত পশ্চিমবঙ্গ রাজ্যের বাঁকুড়া জেলার একটি জনগণনা নগর৷ এটি বাঁকুড়া জেলার খাতড়া মহকুমার মহকুমা সদর৷
## জনসংখ্যার উপাত্ত
২০১১ সালের ভারতের জনগণনা অনুসারে খাতড়া শহরের জনসংখ্যা ৭৩৮২ জন, যার মধ্যে ৩৭৭৪ জন পুরুষ ও ৩৬০৮ জন নারী৷ প্রতি ১০০০ জন পুরুষে ৯৫৬ জন নারী৷ ০-৬ বছর বয়সী শিশু ৬৭২ জন যা সমগ্র জনসংখ্যার ৯.১০%৷ শহরের ৮৪.৩২% তথা ৫৬৫৮ জন অ-শিশু সাক্ষর৷
## থানা
*খাতড়া থানার অধীনস্থ সমগ্র খাতড়া সমষ্টি উন্নয়ন ব্লক তথা ১১৭০২২ জন অধিবাসীর বসতিসহ ২২৯.৬৮ বর্গকিলোমিটার অঞ্চল৷
*খাতড়া মহকুমা মহিলা থানার অন্তর্ভুক্ত সমগ্র খাতড়া মহকুমা৷ থানাটি ১লা জুলাই ২০১৬ খ্রিষ্টাব্দে উদ্বোধন ও কাজ চালু করা হয়৷
## স্বাস্থ্যকেন্দ্র
খাতড়া শহরে ১০০ শয্যাবিশিষ্ট একটি মহকুমা হাসপাতাল রয়েছে, যা ২০০৬ খ্রিষ্টাব্দে ১৮ই নভেম্বর প্রাক্তন মুখ্যমন্ত্রী বুদ্ধদেব ভট্টাচার্য উদ্বোধন করেন৷
## শিক্ষা
বাঁকুড়া বিশ্ববিদ্যালয় অনুমোদিত ১৯৭৯ খ্রিষ্টাব্দে উদ্বোধিত খাতড়া আদিবাসী মহাবিদ্যালয়টি খাতড়া শহর থেকে ৩ কিলোমিটার দূরে অবস্থিত৷

## তথ্যসূত্র

বিষয়শ্রেণী:পশ্চিমবঙ্গের শহর
বিষয়শ্রেণী:বাঁকুড়া জেলার শহর ও নগর
মাইকেল রেডগ্রেভ

**স্যার মাইকেল স্কুডামোর রেডগ্রেভ**, সিবিই (; ২০ মার্চ ১৯০৮ - ২১ মার্চ ১৯৮৫) ছিলেন একজন ইংরেজ মঞ্চ ও চলচ্চিত্র অভিনেতা, পরিচালক, ব্যবস্থাপক ও লেখক। তিনি *[[মোর্নিং বিকামস ইলেক্ট্রা (চলচ্চিত্র)|মোর্নিং বিকামস ইলেক্ট্রা]]* (১৯৪৭) চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তিনি *দ্য ব্রাউনিং ভার্সন* (১৯৫১) চলচ্চিত্রে অভিনয় করে কান চলচ্চিত্র উৎসবের শ্রেষ্ঠ অভিনেতার পুরস্কার অর্জন করেন। তিনি *দ্য নাইট মাই নাম্বার কেম আপ* (১৯৫৫) ও *টাইম উইদাউট পিটি* (১৯৫৭) চলচ্চিত্রে অভিনয় করে দুইবার শ্রেষ্ঠ ব্রিটিশ অভিনেতা বিভাগে বাফটা পুরস্কারের মনোনয়ন লাভ করেন।

মঞ্চে তিনি হেনরিক ইবসেন ও আন্তন চেখভের নাটকে অভিনয় করে খ্যাতি অর্জন করেন, তন্মধ্যে রয়েছে *ফ্যামিলি রিইউনিয়ন* (১৯৩৯) ও *টাইগার অ্যাট দ্য গেটস* (১৯৫৫)। এছাড়া তিনি কয়েকটি মঞ্চনাটক ও গীতিনাট্যের নির্দেশনা প্রদান করেন। নাট্যকলায় তার অবদানের জন্য তিনি ১৯৫৯ সালে নাইট উপাধিতে ভূষিত হন।

তিনি রেডগ্রেভ অভিনয়শিল্পী পরিবারের অন্যতম সদস্য। তার পিতামাতা রয় রেডগ্রেভ ও মার্গারেট স্কুডামোর দুজনেই মঞ্চ ও চলচ্চিত্রের সাথে সম্পৃক্ত ছিলেন। তার সন্তানেরাও অভিনয়ের সাথে জড়িত, তারা হলেন ভানেসা রেডগ্রেভ, করিন রেডগ্রেভ ও লিন রেডগ্রেভ।

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯০৮-এ জন্ম
বিষয়শ্রেণী:১৯৮৫-এ মৃত্যু
বিষয়শ্রেণী:২০শ শতাব্দীর ইংরেজ অভিনেতা
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ মঞ্চ অভিনেতা
বিষয়শ্রেণী:ইংরেজ মঞ্চ পরিচালক
বিষয়শ্রেণী:ইংরেজ শেকসপিয়রীয় অভিনেতা
বিষয়শ্রেণী:ইংরেজ বংশোদ্ভূত ব্রিটিশ
বিষয়শ্রেণী:পারকিনসন রোগে মৃত্যু
বিষয়শ্রেণী:ব্রিস্টলের অভিনেতা
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:নাইটস ব্যাচেলর
বিষয়শ্রেণী:ব্রিটিশ নাইটহুড প্রাপ্ত অভিনেতা
বিষয়শ্রেণী:আমেরিকান থিয়েটার হল অব ফেমে অন্তর্ভুক্ত ব্যক্তি
বিষয়শ্রেণী:শ্রেষ্ঠ অভিনেতা বিভাগে কান চলচ্চিত্র উৎসব পুরস্কার বিজয়ী
বিষয়শ্রেণী:শ্রেষ্ঠ অভিনেতা বিভাগে ন্যাশনাল বোর্ড অব রিভিউ পুরস্কার বিজয়ী
বিষয়শ্রেণী:ইংল্যান্ডের এলজিবিটিকিউ অভিনয়শিল্পী
পাথৈর ইউনিয়ন

**পাথৈর** বাংলাদেশের চাঁদপুর জেলার অন্তর্গত কচুয়া উপজেলার একটি ইউনিয়ন।

## আয়তন
পাথৈর ইউনিয়নের আয়তন ৩,৬৬২ একর।

## জনসংখ্যার উপাত্ত
২০১১ সালের পরিসংখ্যান অনুযায়ী পাথৈর ইউনিয়নের জনসংখ্যা ২২,৭২৪ জন। এর মধ্যে পুরুষ ১০,৭৫৮ জন এবং মহিলা ১১,৯৬৬ জন। মোট পরিবার ৪,৪৪১টি।

## অবস্থান ও সীমানা
কচুয়া উপজেলার উত্তর-পশ্চিমাংশে পাথৈর ইউনিয়নের অবস্থান। এ ইউনিয়নের পূর্বে সাচার ইউনিয়ন, দক্ষিণে বিতারা ইউনিয়ন, পশ্চিমে মতলব দক্ষিণ উপজেলার নায়েরগাঁও উত্তর ইউনিয়ন ও কুমিল্লা জেলার দাউদকান্দি উপজেলার মারুকা ইউনিয়ন এবং উত্তরে কুমিল্লা জেলার দাউদকান্দি উপজেলার মোহাম্মদপুর পশ্চিম ইউনিয়ন অবস্থিত।

## প্রশাসনিক কাঠামো
পাথৈর ইউনিয়ন কচুয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ।

অস্থায়ী কার্যালয়:- বারৈয়ারা, দীঘিরপাড় মোল্লা বাড়ী।

## শিক্ষা ব্যবস্থা
২০১১ সালের পরিসংখ্যান অনুযায়ী পাথৈর ইউনিয়নের সাক্ষরতার হার ৫০.৩%।

## শিক্ষা প্রতিষ্ঠান
উচ্চ বিদ্যালয়২টি

১/বারৈয়ারা উচ্চ বিদ্যালয়

২/পাথৈর উচ্চ বিদ্যালয়

প্রাথমিক বিদ্যালয় সংখ্যা ৮টি

দাখিল মাদ্রাসা ২টি

১/বড়দৈল দাখিল মাদ্রাসা

২/গভরখোলা দাখিল মাদ্রাসা

## যোগাযোগ ব্যবস্থা

## খাল ও নদী

## হাট-বাজার
এই ইউনিয়নের ছোট-বড় বাজার সংখ্যা মোট ৫টি

যথাক্রমেঃঃ

১/মধুপুর বাজার

২/বারৈয়ারা বাজার

৩/তারিনি বাজার

৫/পাথৈর বাজার।

## দর্শনীয় স্থান
* পাথৈর জমিদার বাড়ি

## উল্লেখযোগ্য ব্যক্তি

## জনপ্রতিনিধি
* বর্তমান চেয়ারম্যান: আলী আক্কাস মোল্লা

## আরও দেখুন
* কচুয়া উপজেলা, চাঁদপুর
* কচুয়া থানা, চাঁদপুর
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:কচুয়া (চাঁদপুর) উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
কানপুর বিমানবন্দর

**কানপুর বিমানবন্দর** (), একটি অন্তর্দেশীয় বিমানবন্দর, যা মূলত চকেরীতে অবস্থিত এবং ভারতীয় বিমানবাহিনীর জন্য মনোনীত ছিল। বিমানবন্দরটি শহরের কেন্দ্রস্থলে থেকে ১৭ কিলোমিটার পূর্বে অবস্থিত এবং কানপুর মহানগর এলাকার পাশাপাশি সংলগ্ন জেলাগুলির জন্যও বিমান পরিষেবার কাজ করে। বিমানবন্দরটি থেকে সরাসরি কলকাতার, দিল্লি, বেঙ্গালুরু এবং মুম্বাইয়ের জন্য উপলব্ধ। ২০১৯ সাল নাগাদ বিমানবন্দর আহমেদাবাদ, হায়দ্রাবাদ, জয়পুর ও চণ্ডীগড়ের মতো অন্যান্য প্রধান শহরগুলির সাথে উড়ান পরিষেবার দ্বারা সংযুক্ত হওয়ার আশা করা হচ্ছে।

## বিমানসংস্থা এবং গন্তব্যস্থল

## ছবি

File:Kanpur to Kolkata flight at Kanpur Airport.jpg|কানপুর থেকে কলকাতার উড়ান
File:Kanpur Airport.jpg|বিমানবন্দর ভিতরে
File:Kanpur Airport main building.jpg|টার্মিনাল ভবন


## তথ্যসূত্র

## বহিঃসংযোগ

বিষয়শ্রেণী:উত্তরপ্রদেশের বিমানবন্দর
বিষয়শ্রেণী:ভারতে দ্বিতীয় বিশ্বযুদ্ধের স্থান
বিষয়শ্রেণী:ভারতীয় বিমানবাহিনীর ঘাঁটি
যৌথমূলধন কোম্পানি ও ফার্মসমূহের পরিদপ্তর

**যৌথমূলধন কোম্পানি ও ফার্মসমূহের পরিদপ্তর** (আরজেএসসি) হল বাংলাদেশ সরকারের একটি প্রতিষ্ঠান যা বাংলাদেশের আইন অনুযায়ী কোম্পানি ও অন্যন্য প্রতিষ্ঠান গঠনের সুবিধা প্রদান করে, সেগুলোর নিবন্ধন প্রদান করে এবং প্রতিষ্ঠাসমূহের মালিকানা সম্পর্কিত সকল নথিপত্র সংরক্ষণ করে। প্রতিষ্ঠানটি একজন নিবন্ধকের অধীনে কার্যক্রম পরিচালনা করে থাকে।

## ইতিহাস
ভারত বিভাগের পর পাকিস্তান বাণিজ্য মন্ত্রণালয়ের অধীনে চট্টগ্রামে প্রতিষ্ঠানটি যাত্রা শুরু করে। এ সময় কলকাতাতে নিবন্ধিত পূর্ব পাকিস্তানের কিছু কোম্পানি, পেশাদার সংগঠন ও অংশীদারী কারবারের নথিপত্র নিয়ে নিয়ে কার্যক্রম শুরু হয়। ১৯৬২ সালে এর প্রধথান কার্যালয় ঢাকায় স্থানান্তর করা হয়। ২০১৫ সালের জুন পর্যন্ত প্রতিষ্ঠানটির হিসেব অনুযায়ী, এর অধীনে ১ লক্ষ ৯০ হাজার প্রতিষ্ঠান নিবন্ধিত রয়েছে।

## কার্যাবলি
যৌথমূলধন কোম্পানি ও ফার্মসমূহের পরিদপ্তর মূলত পাবলিক কোম্পানি, প্রাইভেট কোম্পানি, বিদেশি কোম্পানি, ট্রেড অরগানাইজেশন (বাণিজ্য সংগঠন), সোসাইটি (সমিতি) এবং পার্টনারশিপ ফার্ম (অংশীদারী কারবার) নিয়ে কাজ করে। আরজেএসসি এসব প্রতিষ্ঠানের নামের ছাড়পত্র, নিবন্ধন, প্রত্যায়িত অনুলিপি প্রদান, উইন্ডিং আপ ও স্ট্রাক অফ নিয়ে কাজ করে।

## তথ্যসূত্র

বিষয়শ্রেণী:১৯৬২-এ প্রতিষ্ঠিত
বিষয়শ্রেণী:সরকারি সংস্থা
বিষয়শ্রেণী:বাণিজ্য মন্ত্রণালয় (বাংলাদেশ)
বিষয়শ্রেণী:বাংলাদেশ সরকার
পদ্মজা নাইডু

**পদ্মজা নায়ডু** (১৯০০ - ২ মে ১৯৭৫ ) ছিলেন একজন ভারতীয় মুক্তিযোদ্ধা এবং রাজনীতিবিদ।

## প্রারম্ভিক জীবন
পদ্মজা নায়ডুর জন্ম হয়েছিল হায়দরাবাদ শহরে; তার মা ছিলেন বাঙালি এবং পিতা তেলুগু। তার মা ছিলেন স্বনামধন্য কবি এবং ভারতীয় মুক্তিযোদ্ধা সরোজিনী নায়ডু।  তার পিতা মুত্যালা গোবিন্দরাজুলু নায়ডু একজন চিকিৎসক ছিলেন।  তার চার ভাইবোন ছিলেন: জয়সূর্য, লীলামণি, আদিত্য এবং রণধীরা।

## রাজনৈতিক কর্মজীবন
২১ বছর বয়সে তিনি নিজাম শাসিত দেশীয় রাজ্য হায়দরাবাদে ভারতীয় জাতীয় কংগ্রেসের সহ-প্রতিষ্ঠাতা ছিলেন। ১৯৪২ খ্রিষ্টাব্দে তিনি  'ভারত ছাড়ো' আন্দোলনে অংশ নেওয়ার জন্য জেলে গিয়েছিলেন। স্বাধীনতার পর, তিনি ১৯৫০ খ্রিষ্টাব্দে ভারতীয় সংসদে নির্বাচিত হন।  ১৯৫৬ খ্রিষ্টাব্দের ৩ নভেম্বর তিনি পশ্চিমবঙ্গের রাজ্যপাল নিযুক্ত হন।  ১৯৬৭ খ্রিষ্টাব্দের ১ জুন পর্যন্ত তিনি ওই পদে অধিষ্ঠিত ছিলেন। তিনি সমাজসেবী সংস্থা রেড ক্রস এর সঙ্গে যুক্ত ছিলেন এবং ১৯৭১ থেকে ১৯৭২ খ্রিষ্টাব্দ পর্যন্ত ভারতীয় রেড ক্রসের চেয়ারপার্সন ছিলেন।

## ব্যক্তিগত জীবন
তার জীবনের প্রথম দিকে পদ্মজা  রুটি পেটিতের ঘনিষ্ঠ বন্ধু ছিলেন, যিনি মুহাম্মদ আলী জিন্নাহকে বিয়ে করেছিলেন, যিনি হলেন পরে পাকিস্তান রাষ্ট্রের প্রতিষ্ঠাতা।  পদ্মজা নায়ডুর সঙ্গে জওহরলাল ও তার বোন বিজয়লক্ষ্মী পণ্ডিতসহ নেহরু পরিবারের ঘনিষ্ঠ সম্পর্ক ছিল।  বিজয়লক্ষ্মী পণ্ডিত পরে ইন্দিরা গান্ধীর বন্ধু ও জীবনীকার পুপুল জয়াকারকে বলেছিলেন, পদ্মজা নায়ডু এবং নেহরু বহু বছর ধরে একসঙ্গে বসবাস করতেন।  নেহরু পদ্মাজাকে বিয়ে করেননি কারণ তিনি তার মেয়ে ইন্দিরাকে আঘাত করতে চাননি।  যাইহোক, পদ্মজা কখনো বিয়ে করেননি এই আশায় যে, নেহরু একদিন তাকে প্রস্তাব করবেন।  অবসর গ্রহণের পর পদ্মজা ১৯৭৫ খ্রিষ্টাব্দে তার মৃত্যুর সময় পর্যন্ত তিন মুর্তি ভবন এস্টেটের একটা বাংলোতে থাকতেন, যেখানে প্রধানমন্ত্রী নেহরুর সরকারি বাসভবন এবং পরে সেই জয়গায় তার নামে একটা জাদুঘর উৎসর্গিত হয়েছিল। 

## উত্তরাধিকার
দার্জিলিং শহরের পদ্মজা নায়ডু হিমালয়ান জুওলজিকাল পার্ক তার নামে নামকরণ করা হয়েছে।

## তথ্যসূত্র


## আরও দেখুন

* 

বিষয়শ্রেণী:পশ্চিমবঙ্গের রাজনীতিতে নারী
বিষয়শ্রেণী:পশ্চিমবঙ্গের রাজ্যপাল
বিষয়শ্রেণী:১৯৭৫-এ মৃত্যু
বিষয়শ্রেণী:১৯০০-এ জন্ম
বিষয়শ্রেণী:বিশ শতকের ভারতীয় মহিলা রাজনীতিবিদ
বিষয়শ্রেণী:ভারতের মহিলা রাজ্যপাল
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:অন্ধ্রপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:ভারতের নারী রাজ্যপাল
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:পাবলিক অ্যাফেয়ার্সে পদ্মবিভূষণ প্রাপক
বিষয়শ্রেণী:অন্ধ্রপ্রদেশের রাজনীতিতে নারী
হেমন্ত মুখোপাধ্যায় মেট্রো স্টেশন

**হেমন্ত মুখোপাধ্যায় মেট্রো স্টেশন** হল কলকাতা মেট্রোর গড়িয়া-বিমানবন্দর করিডোরের একটি স্টেশন। এই স্টেশনটি কিংবদন্তি সঙ্গীতশিল্পী হেমন্ত মুখোপাধ্যায়ের নামে নামাঙ্কিত। ২০২৪ সালের ৬ই মার্চ এই স্টেশনটি উদ্বোধন হয়।

হেমন্ত মুখোপাধ্যায় মেট্রো স্টেশনটি উত্তোলিত এবং কসবা এলাকায় রুবি হাসপাতালের কাছেই অবস্থিত।

## অবস্থান
এই স্টেশনটি ইস্ট কলকাতা টাউনশিপের রুবি হাসপাতালের কাছেই অবস্থিত। স্টেশনের ভৌগোলিক অবস্থান হল  ।স্টেশনটির পূর্ববর্তী স্টেশন হল ১ কিলোমিটার দূরে অবস্থিত কবি সুকান্ত মেট্রো স্টেশন এবং পরবর্তী স্টেশন হল ১.৩ কিলোমিটার দূরে অবস্থিত ভিআইপি বাজার মেট্রো স্টেশন।

## ইতিহাস
২০১০-২০১১ অর্থবর্ষের রেল বাজেটে কলকাতা মেট্রো লাইন ৬ এর অনুমোদিত হয় এবং  নির্মাণের কাজের জন্য ৩,৯৫১.৯৮ কোটি টাকা মঞ্জুর করা হয়। ২০১১ সালের অক্টোবর মাসে এনভিআরএল স্টেশন'সহ কবি সুভাষ মেট্রো স্টেশন থেকে ভিআইপি বাজার মেট্রো স্টেশন পর্যন্ত মেট্রো করিডোর নির্মাণের দরপত্র পায়। ২০১২ সালে জানুয়ারি মাসে মেট্রো লাইনের সঙ্গে মেট্রো স্টেশনটির নির্মাণ শুরু হয়। স্টেশনটি কাঠামগত ভাবে ২০১৯ সালের নভেম্বর মাসের মধ্যে সম্পূর্ণ হয়েছিল। বর্তমানে স্টেশনের  অভ্যান্তরিন অংশের কাজ চলছে। পরীক্ষামূলক ট্রেন চলাচল ২০২২ সালের ২৪শে সেপ্টেম্বর থেকে শুরু হয়।

## স্টেশন
### গঠন
কলকাতা মেট্রোর লাইন ৬-এর অন্তর্গত হেমন্ত মুখোপাধ্যায় মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।

### স্টেশন বিন্যাস

## পরিকাঠামো
স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে।

## বিদ্যুৎ ও  সংকেত ব্যবস্থা
কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।

যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই  সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে।

## পরিষেবা
কলকাতা মেট্রো রেলওয়ে ঘোষণা করেছে এই স্টেশন থেকে রেল পরিষেবা ২০২১ সালে শুরু হবে।

## সংযোগ
## আরও দেখুন
*কলকাতা মেট্রোর স্টেশনগুলির তালিকা
## তথ্যসূত্র

## বহিঃসংযোগ

বিষয়শ্রেণী:কলকাতা মেট্রোর স্টেশন
বিষয়শ্রেণী:কলকাতার রেলওয়ে স্টেশন
জাগীর কৌর

**বিবি জাগির কাউর** প্রথম নারী যিনি দ্বিতীয়বারের মত শিরোমণি গুরুদুয়ারা প্রবন্ধক কমিটির সভাপতি নির্বাচিত হয়েছিলেন। শিরোমণি গুরুদুয়ারা প্রবন্ধক কমিটি হল এমন একটি সংগঠন, যেটি শিখদের ঐতিহাসিক ধর্মীয় স্থাপনাগুলো সংরক্ষণের পাশাপাশি বিভিন্ন শিক্ষা প্রতিষ্ঠানও পরিচালনা করে থাকে। সংস্থাটির কার্যক্রম ভারতের ভারতের রাজ্যসমূহ ও কেন্দ্রশাসিত অঞ্চলসমূহ, যেমন পাঞ্জাব, হরিয়াণা, হিমাচল প্রদেশ, কেন্দ্রশাসিত অঞ্চল চণ্ডীগড় জুড়ে বিস্তৃত।

## জন্ম
১৯৫৪ সালের অক্টোবর মাসের ১৫ তারিখে পাঞ্জাব প্রদেশের জলন্ধর জেলার ভাতনুরা লুবনা গ্রামে তিনি জন্মগ্রহণ করেন।

## রাজনৈতিক জীবন
তিনি রাজনীতিতে আসার পূর্বে স্থানীয় একটি শিক্ষা প্রতিষ্ঠানে গণিতের শিক্ষক ছিলেন। ১৯৯৫ সালে ভারতের পাঞ্জাব রাজ্যের শিখ ধর্মভিত্তিক রাজনৈতিক দল শিরোমণি অকালী দলে যোগদান করেন। দলটির পাঞ্জাব প্রদেশে শক্ত ভিত্তি রয়েছে। রাজনীতিতে খুব দ্রুতই উপরের দিকে উঠতে থাকেন তিনি। অল্পদিনের মাঝেই দলের কার্যনির্বাহী কমিটির সদস্য নির্বাচিত হন তিনি। ১৯৯৭ সালে পাঞ্জাব বিধানসভার কাপুরথালা জেলার ভোলাথ আসন থেকে তিনি নির্বাচিত হন। সে বছর পাঞ্জাব প্রদেশে শিরোমণি অকালী দল সরকার গঠন করেন, প্রাদেশিক সরকারের মন্ত্রিসভাতে তিনি যুক্ত হন। তিনি পাঞ্জাবের পর্যটন ও সংস্কৃতিবিষয়ক মন্ত্রী ছিলেন। এছাড়াও ২০০৭ সালে পাঞ্জাবে গঠিত প্রকাশ সিং বাদলের মন্ত্রিসভাতেও তিনি যুক্ত ছিলেন। ২০১৯ সালে আসন্ন লোকসভা নির্বাচনে তিনি খাদুর সাহিব আসন থেকে শিরোমণি অকালী দলের প্রার্থী মনোনীত হয়েছেন।

## শিরোমণি গুরুদুয়ারা প্রবন্ধক কমিটিতে জাগির কাউর
তিনি ১৯৯৯ সালের মার্চ মাস থেকে ২০০০ সালের নভেম্বর মাস পর্যন্ত প্রথমবারের মত শিরোমণি গুরুদুয়ারা প্রবন্ধক কমিটিতে সভাপতির দায়িত্ব পালন করেছিলেন। প্রথমবার সংগঠনটির সভাপতির দায়িত্ব পালন করার আগে তিনি মন্ত্রীত্বে ইস্তফা দিয়েছিলেন। ২০০৪ সালে গুরুচরণ সিং তোহরা মারা গেলে সংগঠনটির সভাপতির পদ খালি হয়। এরপর শিরোমণি আকালি দলের নেতা সুখদেব সিং ভাউর এবং হর্ষবিন্দর সিং কর্তৃক তার নাম প্রস্তাব করা হয়। আর কোন প্রার্থী না থাকায় তিনি দ্বিতীয়বারের মত শিরোমণি গুরুদুয়ারা প্রবন্ধক কমিটির সভাপতি নির্বাচিত হন।

## সমালোচনা
২০০০ সালের এপ্রিল মাসের ২০ তারিখে তার কন্যা হরপ্রীত কাউরের রহস্যজনক মৃত্যু হয়। এরপর বিষয়টি সেন্ট্রাল ব্যুরো অব ইনভেস্টিগেশন তদন্ত করে। তদন্তে বেরিয়ে আসে যে, ব্যাপারটা সম্মান রক্ষার্থে হত্যা ছিল। এতে তার সম্পৃক্ততার প্রমাণ পাওয়া যায়। তাকে শিরোমণি গুরুদুয়ারা প্রবন্ধক কমিটির সভাপতির পদ ছাড়তে হয়। এই ঘটনার জন্য তার বিরুদ্ধে ইন্ডিয়ান পেনাল কোডের ১২০-বি, ২০১, ৩০২, ৩১৩, ৩৪৪ ও ৩৬৫ ধারায় অভিযোগ গঠন হয়। তিনি দোষী প্রমাণিত হন। তবে, তার বিরুদ্ধে ৩০২ ধারায় অভিযোগ গঠন নামঞ্জুর করে আদালত। তিনি পাঁচ বছরের সশ্রম কারাদণ্ডে দণ্ডিত হন।

## তথ্যসূত্র

বিষয়শ্রেণী:ভারতীয় ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৫৪-এ জন্ম
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:শিরোমণি অকালী দলের রাজনীতিবিদ
বিষয়শ্রেণী:ভারতীয় শিখ
বিষয়শ্রেণী:পাঞ্জাব (ভারত) বিধানসভার সদস্য ১৯৯৭-২০০২
বিষয়শ্রেণী:কাপুরথালা জেলার ব্যক্তি
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
ভারতীয় একদিনের আন্তর্জাতিক ক্রিকেটারদের তালিকা

অত্র নিবন্ধটি **ভারতীয় একদিনের আন্তর্জাতিক ক্রিকেটারদের তালিকা** সম্পর্কীয়। একদিনের আন্তর্জাতিক ক্রিকেট খেলা বা ওডিআই আন্তর্জাতিক ক্রিকেট কাউন্সিল (আইসিসি) কর্তৃক অনুমোদিত ও পূর্ব-নির্ধারিত সময়ে ওডিআই মর্যাদাপ্রাপ্ত দু’টি দলের অংশগ্রহণে অনুষ্ঠিত হয়। ওডিআই টেস্ট খেলা থেকে ভিন্ন প্রকৃতির হয়ে থাকে এবং ওভার সংখ্যা নির্দিষ্ট করা থাকে। প্রতিটি দল কেবলমাত্র একটি ইনিংসে অংশগ্রহণ করতে পারে।

৫ জানুয়ারি, ১৯৭১ তারিখে মেলবোর্ন ক্রিকেট গ্রাউন্ডে অস্ট্রেলিয়া-ইংল্যান্ডের মধ্যকার প্রথম ওডিআই অনুষ্ঠিত হয়েছিল। ভারত আন্তর্জাতিক ক্রিকেট কাউন্সিলের পূর্ণাঙ্গ সদস্য হওয়ায় স্থায়ীভাবে ওডিআই মর্যাদাপ্রাপ্ত ক্রিকেট দল। ১৯৭৪ সালে ভারত দল প্রথম ওডিআইয়ে অংশ নেয়। এ পর্যন্ত দলের পক্ষে ২২৭জন খেলোয়াড় প্রতিনিধিত্ব করেছেন। ১৯৭৪ সালের পর থেকে ৯৫৩টি ওডিআইয়ে অংশ নিয়ে ভারত দল ৪৯২ জয়, ৪১২ পরাজয়, ৯ টাই ও ৪০টি খেলা ফলাফলবিহীন অবস্থায় থাকে। ১৯৮১ সালে ইংল্যান্ডের বিপক্ষে ৩-খেলার সিরিজে ২-১ ব্যবধানে ভারত দল বিজয়ী হয়।

১৯৮৩ ও ২০১১ সালের ক্রিকেট বিশ্বকাপের শিরোপা লাভসহ ২০০৩ সালের প্রতিযোগিতায় রানার্স-আপ হয়। ২০১৩ সালের আইসিসি চ্যাম্পিয়ন্স ট্রফি প্রতিযোগিতায় ভারত দল শিরোপা জয় করে। এছাড়াও, ২০০২ সালে দুইবার বৃষ্টির কারণ শ্রীলঙ্কার সাথে যৌথভাবে শিরোপা লাভ করেছিল। ২০০০ সালের আইসিসি নক-আউট ট্রফিতে রানার্স-আপ হয়। ১৯৮৪, ১৯৮৮, ১৯৯০, ১৯৯৫, ২০১০ ও ২০১৮ - এ ছয়বার এশিয়া কাপের শিরোপা জয় করে।

১৬ বছর ২৩৮ দিন বয়সে শচীন তেন্ডুলকর সর্বকনিষ্ঠ খেলোয়াড় হিসেবে ওডিআই অভিষেক ঘটে। অন্যদিক, ৩৬ বছর ১৩৮ দিন বয়সে ভারতের সর্ববয়োঃজ্যেষ্ঠ ওডিআই ক্রিকেটার ও উইকেট-রক্ষক হিসেবে ফারুক ইঞ্জিনিয়ারের অভিষেক পর্ব সম্পন্ন হয়। ৩৩৭ উইকেট নিয়ে অনিল কুম্বলে নিজ দেশের পক্ষে শীর্ষস্থানে অবস্থান করছেন। ৪৪.৮৩ গড়ে ৪৫২ ইনিংসে ১৮৪২৬ রান তুলে শচীন তেন্ডুলকর শীর্ষস্থানীয় ব্যাটসম্যানের মর্যাদা লাভ করছেন। বর্তমানে, ৪৬৩টি ওডিআইয়ে অংশ নিয়ে শচীন তেন্ডুলকর সর্বাধিকসংখ্যক খেলায় অংশগ্রণ করার গৌরবের অধিকারী। এছাড়াও, সর্বাধিকসংখ্যক ম্যান অব দ্য ম্যাচের পুরস্কার লাভের বিশ্বরেকর্ড রয়েছে তার। ওডিআইয়ে ভারত দল এক ইনিংসে সর্বাধিক ৪১৮/৫ করেছে। অন্যদিকে, সর্বনিম্ন ৫৪ রান করেছে ভারতীয় দল।

বর্তমানে রোহিত শর্মা সর্বাধিক ২৬৪ রানের ব্যক্তিগত ইনিংস খেলেছেন। নভেম্বর, ২০১৪ সালে শ্রীলঙ্কার বিপক্ষে তিনি এ ইনিংসটি খেলেন। এ সংগ্রহটি ওডিআইয়ে যে-কোন খেলোয়াড়ের চেয়ে সেরা।

## নির্দেশিকা

## খেলোয়াড়
যেদিন একজন খেলোয়াড় তার প্রথম ওডিআই ক্যাপ পায়, সেই ক্রমিক অনুসারে এ তালিকাটি সাজানো হয়েছে। যদি একাধিক খেলোয়াড় একই ওডিআই ম্যাচে তার প্রথম ওডিআই ক্যাপ পায়, সেক্ষেত্রে খেলোয়াড়দের পারিবারিক নামের ইংরেজি বর্ণানুক্রম অনুসারে তালিকায় অন্তর্ভুক্ত করা হয়েছে। এ পরিসংখ্যানে ভারতের পক্ষে অংশগ্রহণকারী ওডিআই খেলোয়াড়দের নাম অন্তর্ভুক্ত করা হয়েছে। তবে, কয়েকজন খেলোয়াড় এশিয়ান একাদশ ও বিশ্ব একাদশেরও প্রতিনিধিত্ব করেছেন।

১ নভেম্বর, ২০১৮ অনুযায়ী পরিসংখ্যানটি সঠিক।

### ১ - ১০০

### ১০১ - ২০০

### ২০১ - ৩০০

## পাদটীকা


## তথ্যসূত্র

## আরও দেখুন
* রিকি পন্টিং
* বাংলাদেশী ওডিআই ক্রিকেটারদের তালিকা
* একদিনের আন্তর্জাতিক ক্রিকেটে দশ হাজার বা তদূর্ধ্ব রান সংগ্রহকারী ব্যাটসম্যানের তালিকা

## বহিঃসংযোগ
*Howstat
*Cricinfo 
*International Cricket Council

বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:ভারতীয় ক্রিকেটারদের তালিকা
ভারত
লালমাটিয়া

থাম্ব|লালমাটিয়া, ঢাকা
**লালমাটিয়া** বাংলাদেশের রাজধানী ঢাকার মোহাম্মদপুর ও ধানমন্ডির মধ্যে অবস্থিত একটি আবাসিক এলাকা। এলাকাটি সরু রাস্তা ও লাল ইটের বাড়ির জন্য বিখ্যাত। তিনটি গুরুত্বপূর্ণ সড়ক (সাতমসজিদ রোড, পুরাতন ২৭ নম্বর রোড ও মিরপুর রোড) এই এলাকার পাশ দিয়ে গিয়েছে, যা এই এলাকার যোগাযোগ ব্যবস্থায় গুরুত্বপূর্ণ ভূমিকা রাখে।

## সামগ্রিক অবস্থা
এই এলাকার লাল মাটি থেকে "লালমাটিয়া" নামকরণ করা হয়েছে বলে ধারণা করা হয়। এই এলাকায় অনেক আগে থেকেই জনবসতি গড়ে ওঠে। যদিও বর্তমানে অনেক পুরনো ভবন ভেঙে নতুন ইমারত গড়ে তোলা হচ্ছে। সম্পূর্ণ এলাকাটিকে ৮টি ব্লকে ভাগ করা হয়েছে। লালমাটিয়ায় ঢাকার অন্যান্য এলাকার তুলনায় বেশকিছু সংখ্যক খেলার মাঠ রয়েছে। তবে পয়ঃনিষ্কাশনের অব্যস্থাপনা ও সড়কের দুর্দশা এই এলাকার নাগরিক ভোগান্তির কারণ।

আবাসিক এলাকা হওয়া সত্ত্বেও এখানে বেশকিছু বাণিজ্যিক প্রতিষ্ঠান গড়ে উঠেছে। এছাড়া কিছু এনজিও, হাসপাতাল, দোকান ও রেস্তোরাঁও রয়েছে।

## শিক্ষা
লালমাটিয়ায় বেশ কিছু স্কুল, কলেজ ও দুইটি বিশ্ববিদ্যালয় রয়েছে। এর মধ্যে উল্লেখযোগ্য হলো জামিয়া ইসলামিয়া লালমাটিয়া, লালমাটিয়া মহিলা কলেজ ও লালমাটিয়া গার্লস হাই স্কুল ইত্যাদি। ম্যানগ্রোভ, একাডেমিয়া, সাউথ ব্রীজ স্কুল (সিনিয়র সেকশন), কার্ডিফ এর মতো আরও অনেকগুলি নামকরা ইংলিশ মিডিয়াম স্কুল এই এলাকাটিতে অবস্থিত রয়েছে।

## নিরাপত্তা ব্যবস্থা
আনসার বাহিনী ও লালমাটিয়া সোসাইটির নিয়োগকৃত নিরাপত্তারক্ষীদের তৎপরতায় লালমাটিয়ার নিরাপত্তাব্যবস্থা গড়ে উঠেছে।

## তথ্যসূত্র

বিষয়শ্রেণী:ঢাকার পাড়া
মার্সেল মার্সো

**মার্সেল মার্সো** (; জন্ম: **মার্সেল মাঙ্গেল**, ২২ মার্চ ১৯২৩ - ২২ সেপ্টেম্বর ২০০৭) ছিলেন একজন ফরাসি অভিনেতা ও মূকাভিনেতা। তিনি তার মঞ্চ ব্যক্তিত্ব "বিপ দ্য ক্লাউন" চরিত্রের জন্য সর্বাধিক খ্যাতি অর্জন করেন। তিনি মূকাভিনয়কে "নৈঃশব্দের শিল্পকলা" বলে আখ্যায়িত করেন এবং ৬০ বছরের অধিক সময় বিশ্বব্যাপী পেশাদার মূকাভিনয় পরিবেশন করেছেন। দ্বিতীয় বিশ্বযুদ্ধের সময়ে তিনি ফরাসি রেজিস্টেন্সে কর্মরত ছিলেন এবং ১৯৪৪ সালের আগস্ট মাসে প্যারিসের স্বাধীনতার পর ৩০০০ সৈন্যের সামনে বিশাল পরিসরে তার প্রথম পরিবেশনা উপস্থাপন করেন। যুদ্ধের পর তিনি প্যারিসে নাট্যকলা ও মূকাভিনয় নিয়ে পড়াশোনা করেন।

১৯৫৯ সালে তিনি প্যারিসে নিজের পান্তোমিম স্কুল প্রতিষ্ঠা করেন এবং এই শিল্পকে মার্কিন যুক্তরাষ্ট্রে প্রচারের জন্য মার্সো ফাউন্ডেশন গঠন করেন। তার প্রাপ্ত বিভিন্ন পুরস্কার ও সম্মাননার মধ্যে রয়েছে ১৯৯৮ সালে লেজিওঁ দনরের গ্র্যান্ড অফিসার এবং ১৯৯৮ সালে ন্যাশনাল অর্ডার অব মেরিট। তিনি তার টেলিভিশন কর্মের জন্য একটি এমি পুরস্কার অর্জন করেন। তিনি বার্লিনের একাডেমি অব ফাইন আর্টসের একজন নির্বাচিত সদস্য এবং জাপানে "জাতীয় সম্পদ" হিসেবে ঘোষিত। তিনি প্রায় ২০ বছর মাইকেল জ্যাকসনের বন্ধু ছিলেন, এবং জ্যাকসন বলেন তিনি নিজেও মার্সোর কিছু কৌশল তার নাচে ব্যবহার করতেন।

## প্রারম্ভিক জীবন
মার্সেল মাঙ্গেল ১৯২৩ সালের ২২শে মার্চ ফ্রান্সের স্ত্রাসবুর্গে এক ইহুদি পরিবারে জন্মগ্রহণ করেন। তার পিতা শার্ল মাঙ্গেল ছিলেন একজন কসাই, তিনি পোল্যান্ডের বেজিনের বাসিন্দা ছিলেন। তার মাতা আন ভের্জবের্গ ইয়াবলুনিভে (বর্তমান ইউক্রেন) জন্মগ্রহণ করেছিলেন। তার মায়ের পরিবার সূত্রে তিনি ইসরায়েলি গায়ক ইয়ার্দেনা আরাজির আত্মীয়। মাঙ্গেলের যখন চার বছর বয়স, তখন তার সপরিবারে লিল শহরে চলে যান, কিন্তু পরবর্তী কালে তারা পুনরায় স্ত্রাসবুর্গে ফিরে আসেন।

নাৎসি জার্মানি কর্তৃক ফ্রান্স আক্রমণকালে ষোল বছর বয়সী মার্সেল তার পরিবারকে নিয়ে লিমোগেসে পালিয়ে যান। তার এক ভাই গেয়র্গ লোঁগের তাকে ফরাসি রেজিস্টেন্সে যোগ দেওয়ার আহ্বান জানায়। ১৯৪৪ সালে মাঙ্গেলের পিতা নাৎসি গোপন পুলিশ বাহিনী গেস্টাপোর কাছে ধরা পড়েন এবং তাকে আউসভিৎচ কনসেনট্রেশন ক্যাম্পে নিয়ে যায়, সেখানে তাকে হত্যা করা হয়। মাঙ্গেলের মা বেঁচে যান।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯২৩-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:২০শ শতাব্দীর ফরাসি অভিনেতা
বিষয়শ্রেণী:২১শ শতাব্দীর ফরাসি অভিনেতা
বিষয়শ্রেণী:ফরাসি ইহুদি
বিষয়শ্রেণী:ফরাসি চলচ্চিত্র অভিনেতা
বিষয়শ্রেণী:ফরাসি মূকাভিনেতা
বিষয়শ্রেণী:ফরাসি সঙ
বিষয়শ্রেণী:দ্বিতীয় বিশ্বযুদ্ধের ফরাসি সামরিক কর্মকর্তা
বিষয়শ্রেণী:লেজিওঁ দনর প্রাপক
বিষয়শ্রেণী:কাল্পনিক ইহুদি
কনস্ট্যান্স উ

**কনস্ট্যান্স উ** (; ২২ মার্চ ১৯৮২) হলেন একজন মার্কিন অভিনেত্রী। তিনি *[[ক্রেজি রিচ এশিয়ান্স (চলচ্চিত্র)|ক্রেজি রিচ এশিয়ান্স]]* চলচ্চিত্রে প্রধান চরিত্রে অভিনয়ের জন্য খ্যাতি অর্জন করেন। এই চলচ্চিত্রে রেচেল চু চরিত্রে অভিনয় করে তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি এবিসির হাস্যরসাত্মক ধারাবাহিক *ফ্রেশ অফ দ্য বোট* (২০১৫-বর্তমান)-এ জেসিকা হুয়াং চরিত্রে অভিনয় করে দুটি টিসিএ পুরস্কার ও চারটি ক্রিটিকস চয়েস টেলিভিশন পুরস্কারের মনোনয়ন লাভ করেন।

২০১৭ সালে *টাইম* সাময়িকীর ১০০ প্রভাবশালী ব্যক্তির তালিকায় উ'র নাম অন্তর্ভুক্ত করা হয়।

## চলচ্চিত্রের তালিকা
### চলচ্চিত্র

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:ভার্জিনিয়ার রিচমন্ডের অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:তাইওয়ানীয় বংশোদ্ভূত মার্কিন ব্যক্তি
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:সাইবার বুলিংয়ের শিকার
দক্ষিণখান থানা

**দক্ষিণখান** বাংলাদেশের ঢাকা মেট্রোপলিটন উত্তরের অধীন একটি থানা।

## ভৌগোলিক অবস্থান
দক্ষিণখান থানার উত্তরে গাজীপুর সদর উপজেলা, দক্ষিণে খিলক্ষেত থানা, পূর্বে উত্তরখান থানা ও পশ্চিমে বিমানবন্দর থানা অবস্থিত।

## ইতিহাস
দক্ষিণখান থানা ২০০৬ সালে প্রতিষ্ঠিত হয়। নবাব আলীবর্দী খান ও তাঁর বংশধর খান পদবি হতে এলাকার নাম হয় দক্ষিণ খান। পূর্বতন "দক্ষিণখান আদর্শ ইউনিয়ন পরিষদ" থেকে থানার নামকরণ করা হয়। 

## জনসংখ্যা
দক্ষিণখান থানার জনসংখ্যা প্রায় ৫,২৯,৫০০। অধিবাসীদের গড় শিক্ষার হার ৬৮.৮৭%। পুরুষ ও মহিলাদের মধ্যে এই হার যথাক্রমে ৭৩.৫৭% ও ৬৩.০৬%।

## তথ্যসূত্র

## উৎস
* বাংলাদেশ পরিসংখ্যান ব্যুরো: দক্ষিণখান ইউনিয়নের মাঠপর্যায়ের প্রতিবেদন (২০০৮)
* বাংলাদেশ আদমশুমারি (২০০১)

বিষয়শ্রেণী:ঢাকা জেলা
বিষয়শ্রেণী:ঢাকা জেলার থানা
বিষয়শ্রেণী:ঢাকা-১৮ আসনের অধীনস্থ এলাকা সমূহ
রাইপুর

**রাইপুর** হল পশ্চিমবঙ্গের বাঁকুড়া জেলার একটি জনগণনা শহর ও থানা। এই শহরটি খাতড়া মহকুমার রাইপুর সমষ্টি উন্নয়ন ব্লকে অবস্থিত। জনগণনা প্রতিবেদনে এই শহরটিকে **রাইপুর** নামে অভিহিত করা হয়েছে।

## জনতত্ত্ব
২০১১ সালে ভারতের জনগণনা অনুসারে রাইপুর বাজারের মোট জনসংখ্যা ৬২৮০ জন, যার মধ্যে ৩২৩২ জন পুরুষ ও ৩০৪৮ জন নারী৷ প্রতি হাজার পুরুষে নারী সংখ্যা ৯৪৩ জন৷ শহরটিতে অনুর্দ্ধ ৬ বছর বয়সী শিশু ৬২২ জন, যা সমগ্র জনসংখ্যার ৯.৯০%৷ ৬ বৎসরোর্দ্ধ জনসংখ্যার মধ্যে ৮৩.৬৭% তথা ৪৭৩৪ জন সাক্ষর৷

## থানা
২৫২ বর্গকিলোমিটারের অধিক ক্ষেত্রবিশিষ্ট বিস্তৃত ও ১,০৫,৮২৬ জন জনসংখ্যাবিশিষ্ট রাইপুর সমষ্টি উন্নয়ন ব্লকটি **রাইপুর থানা**র অন্তর্গত৷

## পরিবহন
রাইপুর বাজার শহরটি  ঝাড়গ্রাম থেকে পূর্ব মেদিনীপুর জেলার দীঘা পর্যন্ত বিস্তৃত ৪নং রাজ্য সড়ক এবং পশ্চিম বর্ধমান জেলার দুর্গাপুর থেকে ঝাড়গ্রাম জেলার নয়াগ্রাম পর্যন্ত বিস্তৃত ৯ নং রাজ্য সড়কের ওপর অবস্থিত৷

## স্বাস্থ্য ব্যবস্থা
রাইপুর গ্রামীণ হাসপাতাল এই ব্লকের কেন্দ্রীয় হাসপাতাল। এছাড়া এই ব্লকের ডুমুরতোড়, ফুলকুসমা ও মোটগোদায় তিনটি স্বাস্থ্যকেন্দ্র এবং মোট ৩৩টি শাখাকেন্দ্র রয়েছে।

## তথ্যসূত্র

বিষয়শ্রেণী:পশ্চিমবঙ্গের শহর
বিষয়শ্রেণী:বাঁকুড়া জেলার শহর ও নগর
রাজিন্দর কৌর

**ড. রাজিন্দর কাউর** ভারতের পাঞ্জাব প্রদেশে জন্মগ্রহণকারী একজন সাংবাদিক ও রাজনীতিবিদ ছিলেন।

## জন্ম
তিনি ১৯৩১ সালের ফেব্রুয়ারি মাসের ১০ তারিখে ব্রিটিশ ভারতের পাঞ্জাব প্রদেশের অমৃতসরে জন্মগ্রহণ করেন। তার বাবা ছিলেন প্রখ্যাত শিখ ধর্মীয় ও রাজনৈতিক নেতা মাস্টার তারা সিং।

## শিক্ষাজীবন
তিনি অমৃতসরের খালসা কলেজ, চন্ডিগড়ের পাঞ্জাব বিশ্ববিদ্যালয় ও নয়াদিল্লির ক্যাম্প কলেজের ছাত্রী ছিলেন। তিনি ব্যাচেলর অব টিচিং ডিগ্রি নিয়েছিলেন। এছাড়াও তিনি স্নাতকোত্তর করেন দর্শন বিষয়ে। একই বিষয়ে তিনি পিএইচডি ডিগ্রিও অর্জন করেন। তার ডক্টরেট ডিগ্রির বিষয়বস্তু ছিল 'দ্য শিখ কনসেপ্ট অব গডহেড'।

## কর্মজীবন
লেখাপড়ার পাঠ চুকানোর পর তিনি প্রবেশ করেন কর্মজীবনে। ১৯৫৮ সালে তিনি যোগ দেন ভারতের পাঞ্জাব প্রদেশের অমৃতসরে অবস্থিত খালসা কলেজে। কলেজটিতে এক বছর প্রভাষক হিসেবে দায়িত্ব পালন করেন তিনি। ১৯৫৯ সালে তিনি চাকরি ছেড়ে দেন এবং সাংবাদিকতা ও রাজনীতিতে প্রবেশ করেন। তিনি পাঞ্জাবি ভাষার পত্রিকা দৈনিক *প্রভাত*এ সম্পাদক হিসেবে যোগ দেন। এখানে তিনি তিন বছর দায়িত্ব পালন করেন। এছাড়াও, অমৃতসরের মাসিক সাময়িকী সন্ত সিপাহিতেও সম্পাদক পদে কর্মরত ছিলেন তিনি। এরপর তিনি যোগ দেন শিরোমণি অকালি দলে। তিনি দলটির মহিলা শাখা স্ত্রী অকালি দলের সভাপতি ছিলেন। রাজনীতির বাইরে তিনি শিক্ষা ও সামাজিক কর্মকাণ্ডে যুক্ত ছিলেন। ১৯৭৭ সালে তিনি নয়াদিল্লি মিউনিসিপাল কমিটির সদস্য নিযুক্ত হন। তিনি ২ বছর এই কমিটিতে যুক্ত ছিলেন। তিনি কমিটির সামাজিক কল্যাণ উপকমিটির সদস্য ছিলেন। এর আগে ১৯৭৫ সালে দিল্লি গুরুদুয়ারা ব্যবস্থাপনা কমিটির সদস্য নিযুক্ত হয়েছিলেন। তিনি পাঞ্জাবের শিখ শিক্ষা কমিটির প্রতিষ্ঠাতা সদস্য ছিলেন। সংস্থাটি কর্তৃক পাঞ্জাবের কাদিয়ারি, বাঙ্গা, সাথিয়ালা ও অমৃতসরে খালসা কলেজ পরিচালিত হয়।

তিনি নারীদের জন্য গঠিত জাতীয় কমিটি ও অমৃতসর মিউনিসিপাল কর্পোরেশনের উপদেষ্টাকমিটির সদস্য ছিলেন। ১৯৭৮ সালে রাজ্যসভা নির্বাচনে তিনি প্রার্থী হিসেবে দাঁড়ান ও বিজয়ী হন।

১৯৮০ সালে তিনি যুক্তরাজ্যের রাজধানী লন্ডনের ওয়েম্বলি সম্মেলন কেন্দ্রে ধর্ম ও দর্শনবিষয়ক একটি সেমিনারে অংশ নেন। এর দুই বছর পর, ১৯৮২ সালে তৎকালীন সোভিয়েত ইউনিয়নের রাজধানী মস্কোতে নিরস্ত্রীকরণ বিষয়ে সারা বিশ্বের ধর্মীয় নেতাদের এক সম্মেলনে যোগ দেন।

## মৃত্যু
১৯৮৯ সালের ফেব্রুয়ারি মাসের ৫ তারিখে পাঞ্জাবের ভাতিন্দায় আততায়ীর গুলিতে নিহত হন।

## তথ্যসূত্র

বিষয়শ্রেণী:ভারতীয় ব্যক্তি
বিষয়শ্রেণী:১৯৩১-এ জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় সাংবাদিক
বিষয়শ্রেণী:পাঞ্জাব, ভারতের রাজ্যসভা সদস্য
বিষয়শ্রেণী:পাঞ্জাবি ভাষার লেখক
বিষয়শ্রেণী:পাঞ্জাব, ভারতের সাংবাদিক
বিষয়শ্রেণী:পাঞ্জাব, ভারতের রাজনীতিতে নারী
বিষয়শ্রেণী:শিরোমণি অকালী দলের রাজনীতিবিদ
বিষয়শ্রেণী:শিখ সন্ত্রাসের শিকার
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:ভারতীয় নারী সাংবাদিক
বিষয়শ্রেণী:রাজ্যসভার নারী সদস্য
বিষয়শ্রেণী:পাঞ্জাব, ভারতের লেখিকা
বিষয়শ্রেণী:পাঞ্জাব, ভারতে খুন হওয়া ব্যক্তি
বোস কেবিন

**বোস কেবিন** বাংলাদেশের নারায়ণগঞ্জ জেলা সদরে ২ নং রেলগেট এলাকায় অবস্থিত একটি ঐতিহ্যবাহী রেস্তোরাঁ। ব্রিটিশ শাসনামল ও পাকিস্তান শাসনামলে রাজনৈতিক আন্দোলনের সময় নারায়ণগঞ্জসহ অন্যান্য অঞ্চলের তৎকালীন জাতীয় রাজনীতিবিদগণ এখানে আড্ডা দেওয়ার ফলে স্থানটি পরিচিত ও জনপ্রিয় হয়ে উঠে।

## ইতিহাস
১৯২১ সালে নৃপেন চন্দ্র বসু (ভুলুবাবু) নামে একজন নারায়ণগঞ্জ শহরের ১ নং ও ২ নং রেলগেটের মধ্যবর্তী ফলপট্টি এলাকায় একটি টংঘরে (চালাঘর) রেস্তোরাঁটি প্রতিষ্ঠা করেন। নৃপেন ছিলেন তৎকালীন বিক্রমপুরের (বর্তমান মুন্সীগঞ্জ জেলা) শ্রীনগর থানার ষোলঘর গ্রামের বাসিন্দা। জীবিকার সন্ধানে বিক্রমপুর থেকে নারায়ণগঞ্জে আসার পর তিনি রেস্তোরাঁ ব্যবসা শুরু করেন। প্রথমদিকে চা ও বিস্কুট নিয়ে যাত্রা শুরু করলেও আস্তে আস্তে সেটি রেস্তোরাঁতে রুপ নেয়। ১৯৮৮ সালে রেস্তোরাঁ চেম্বার রোডে স্থানান্তরিত হয়। বর্তমানে এর নাম ‘নিউ বোস কেবিন’।

ভারতের স্বাধীনতা সংগ্রামের সময় কেবিনটি গুরুত্বপূর্ণ ভূমিকা পালন করে। এ অঞ্চলে ব্রিটিশ বিরোধী আন্দোলন বেগবান করার জন্য আন্দোলন সংক্রান্ত বিভিন্ন চিঠিপত্র বোস কেবিনের ঠিকানায় পাঠানো হত। তারপর এখান থেকে সেগুলো বিভিন্ন স্থানে পাঠানো হত। এছাড়াও ১৯৫২ সালে বাংলা ভাষা আন্দোলন, ১৯৭১ সালে বাংলাদেশের স্বাধীনতা যুদ্ধ ও নব্বইয়ের স্বৈরাচার বিরোধী আন্দোলনের সময় স্থানটি সংস্কৃতিক অঙ্গনে জনপ্রিয়তা লাভ করে।

রাজনৈতিক নেতৃবৃন্দের মধ্যে যরা বোস কেবিনে আড্ডা দিতেন তাদের মধ্যে উল্লেখযোগ্য হলেন, ভারতের স্বাধীনতা সংগ্রামের কিংবদন্তি নেতাজি সুভাষচন্দ্র বসু, পাকিস্তানের প্রধানমন্ত্রী ও বাঙালি রাজনীতিবিদ হোসেন শহীদ সোহ্‌রাওয়ার্দী, বাংলাদেশের জাতির জনক শেখ মুজিবুর রহমান এবং মজলুম জননেতা আবদুল হামিদ খান ভাসানী।

## চিত্রশালা


File:Bose Cabin (3).jpg
File:Tikka Salad at Bose Cabin (6).jpg
File:Bose Cabin (1).jpg


## তথ্যসূত্র

বিষয়শ্রেণী:১৯২১-এ প্রতিষ্ঠিত
বিষয়শ্রেণী:রেস্তোরাঁ
বিষয়শ্রেণী:নারায়ণগঞ্জ জেলার দর্শনীয় স্থান
বিষয়শ্রেণী:১৯২১-এ ব্রিটিশ ভারতে প্রতিষ্ঠিত
বিষয়শ্রেণী:নারায়ণগঞ্জ জেলা
ফজলে মাহমুদ

**ফজলে মাহমুদ রাব্বি** (জন্ম: ৩০ ডিসেম্বর, ১৯৮৭) পিরোজপুরে জন্মগ্রহণকারী প্রথিতযশা বাংলাদেশী আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য তিনি। ঘরোয়া প্রথম-শ্রেণীর বাংলাদেশী ক্রিকেটে কলাবাগান, ভিক্টোরিয়া, বাংলাদেশ ক্রিকেট বোর্ড একাডেমি ও বরিশাল বিভাগের প্রতিনিধিত্ব করছেন। এছাড়াও, লিস্ট এ ক্রিকেটে বিশেষ প্রাধিকারপ্রাপ্ত রাজশাহী কিংস, প্রাইম দোলেশ্বর, খেলাঘর সমাজ কল্যাণ সমিতি, রংপুর রাইডার্সের পক্ষে খেলেছেন। দলে তিনি মূলতঃ অল-রাউন্ডারের ভূমিকায় অবতীর্ণ হয়েছেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিং করে থাকেন **ফজলে মাহমুদ** নামে পরিচিত **ফজলে রাব্বি**। মাঝে-মধ্যেই স্কোরকার্ডে ডাকনাম ‘রাব্বি’ হিসেবে দেখানো হয়ে থাকে।

## ঘরোয়া ক্রিকেট
২০০৩-০৪ মৌসুম থেকে বরিশাল বিভাগের পক্ষে প্রথম-শ্রেণীর ক্রিকেট খেলছেন ফজলে মাহমুদ। ঐ খেলাটি ঢাকা বিভাগের বিপক্ষে ছিল। ২০১৭-১৮ মৌসুমের ঢাকা প্রিমিয়ার ডিভিশন ক্রিকেট লিগে প্রাইম দোলেশ্বরের পক্ষে খেলেন। এ পর্যায়ে ১৬ খেলায় অংশ নিয়ে ৭০৮ রান তুলেছিলেন তিনি ও শীর্ষস্থানীয় রান সংগ্রাহকের মর্যাদা লাভ করেছিলেন। ২০১৮-১৯ মৌসুমের বাংলাদেশ প্রিমিয়ার লিগের খসড়া খেলোয়াড়দের তালিকায় অন্তর্ভুক্ত হন। এরপর অক্টোবর, ২০১৮ সালে রাজশাহী কিংসের পক্ষে চুক্তিবদ্ধ হন ফজলে মাহমুদ।

২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে মিনিস্টার গ্রুপ রাজশাহী তাকে কিনে নেয়।

## আন্তর্জাতিক ক্রিকেট
২০১৮ সালের এশিয়া কাপকে ঘিরে ৩১-সদস্যের প্রাথমিক দলে প্রথমবারের মতো বারোজন নবীন খেলোয়াড়ের অন্যতম ছিলেন ফজলে মাহমুদ। এরপর অক্টোবর, ২০১৮ সালে জিম্বাবুয়ের আগমন উপলক্ষ্যে বাংলাদেশের একদিনের দলের সদস্যরূপে তাকে অন্তর্ভুক্ত করা হয়।

২১ অক্টোবর, ২০১৮ তারিখ বাংলাদেশের সদস্যরূপে সফরকারী জিম্বাবুয়ের বিপক্ষে সিরিজের ১ম ওডিআইয়ে অভিষেক ঘটে তার। কিন্তু, ঢাকায় অনুষ্ঠিত ঐ খেলায় টেন্ডাই চাতারার বলে ব্রেন্ডন টেলরের হাতে চার বল মোকাবেলান্তে শূন্য রানে তালুবন্দী হন। খেলায় তিনি ডোনাল্ড তিরিপানোকে রান আউট করেছিলেন। ইমরুল কায়েসের মনোমুগ্ধকর ১৪৪ রানের সেঞ্চুরির সুবাদে বাংলাদেশ ২৮ রানে জয় পেয়েছিল। এরপর ২৪ অক্টোবর, ২০১৮ তারিখে চট্টগ্রামে পাঁচ বল মোকাবেলা করে ব্রেন্ডন টেলরের স্ট্যাম্পিংয়ে পরপর দুইবার শূন্য রানে প্যাভিলিয়নে ফেরৎ আসেন। এবার অবশ্য বোলার ছিলেন সিকান্দার রাজা। এ খেলায় তার একমাত্র সাফল্য ছিল সেফাস ঝুয়াওকে কট আউটের মাধ্যমে তালুবন্দী করে বিদায় করা। মোহাম্মদ সাইফুদ্দিন ৩/৪৫ বোলিং পরিসংখ্যান গড়লে বাংলাদেশ দল ৭ উইকেটে জয় তুলে নেয়।

## তথ্যসূত্র

## আরও দেখুন
* ফজল মাহমুদ
* ২০১৯ বাংলাদেশ প্রিমিয়ার লিগ
* বাংলাদেশী একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কলাবাগান ক্রীড়া চক্রের ক্রিকেটার
বিষয়শ্রেণী:খেলাঘর সমাজ কল্যাণ সমিতির ক্রিকেটার
বিষয়শ্রেণী:প্রাইম দলেশ্বর স্পোর্টিং ক্লাবের ক্রিকেটার
বিষয়শ্রেণী:বাংলাদেশী ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:বাংলাদেশ দক্ষিণাঞ্চলের ক্রিকেটার
বিষয়শ্রেণী:বরিশাল বিভাগের ক্রিকেটার
বিষয়শ্রেণী:ভিক্টোরিয়া স্পোর্টিং ক্লাবের ক্রিকেটার
বিষয়শ্রেণী:রংপুর রাইডার্সের ক্রিকেটার
বিষয়শ্রেণী:রাজশাহী রয়্যালসের ক্রিকেটার
বিষয়শ্রেণী:ব্রাদার্স ইউনিয়নের ক্রিকেটার
বিষয়শ্রেণী:বরিশালের ক্রীড়াবিদ
বিষয়শ্রেণী:পিরোজপুর জেলার ব্যক্তি
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বরিশাল বিভাগ থেকে আগত ক্রিকেটার
জাতীয় মুক্তিযোদ্ধা কাউন্সিল

**জাতীয় মুক্তিযোদ্ধা কাউন্সিল** (সংক্ষেপে **জামুকা**) হল বাংলাদেশ সরকারের একটি স্বায়ত্তশাসিত পরিষদ, যা মুক্তিযোদ্ধা, যুদ্ধাহত মুক্তিযোদ্ধা ও শহীদ মুক্তিযোদ্ধা পরিবারের সদস্যদের কল্যাণ ও প্রকৃত মুক্তিযোদ্ধাদের তালিকা নিয়ন্ত্রণে কাজ করে। এর সদরদপ্তর বাংলাদেশের ঢাকার মগবাজারে।

## ইতিহাস
১৯৭১ সালে বাংলাদেশের স্বাধীনতা যুদ্ধে অংশগ্রহণকারী মুক্তিযোদ্ধাদের কল্যাণ দেখাশোনার জন্য মুক্তিযুদ্ধ বিষয়ক মন্ত্রণালয়ের অধীনে জাতীয় মুক্তিযোদ্ধা কাউন্সিল গঠিত হয়। এটি জাতীয় মুক্তিযোদ্ধা কাউন্সিল আইন, ২০০২ দ্বারা নিয়ন্ত্রিত ও পরিচালিত হয়। ২০১৫ সালে কাউন্সিলের সভায় বীরাঙ্গনাদের (যেসকল নারী ১৯৭১ সালে ধর্ষিত হয়েছে) সংশ্লিষ্ট সকল সুযোগ সুবিধাসহ মুক্তিযোদ্ধার স্বীকৃতি দেওয়ার সিদ্ধান্ত নেয়।

২০১৬ সালের ১২ ডিসেম্বর ভুয়া মুক্তিযোদ্ধা যাচাই বাছাই নির্দেশিকা জারি করে। ২০১৭ সালে ১২ জানুয়ারি যাচাই বাছাইয়ের জন্য স্থানীয় পর্যায়ে তদন্ত কমিটি গঠনের গেজেট প্রকাশ করে। একই সালের ২৩ জানুয়ারি বাংলাদেশ হাইকোর্ট মুক্তিযোদ্ধাদের তালিকা যাচাই-বাছাইয়ে জাতীয় মুক্তিযোদ্ধা কাউন্সিলের কমিটি গঠন করা কেন অবৈধ ঘোষণা করা হবে না, তা জানতে চেয়ে রুল জারি করে। মুক্তিযুদ্ধ বিষয়ক মন্ত্রণালয় ও কাউন্সিলের মহাপরিচালককে এর জবাব দিতে বলা হয়েছে। রায়ে বলা হয়েছিল গেজেটভুক্ত সব মুক্তিযোদ্ধাকে পুনরায় যাচাই-বাছাই করার ক্ষমতা আইন অনুযায়ী জামুকার নেই।

## আরও দেখুন
* বাংলাদেশ মুক্তিযোদ্ধা কল্যাণ ট্রাস্ট
* মুক্তিযোদ্ধা সংসদ

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের স্বাধীনতা যুদ্ধের ফলাফল
বিষয়শ্রেণী:মুক্তিবাহিনী
ব্রুনো গানৎস

**ব্রুনো গানৎস** (জার্মান :ˈbruːno ˈɡant͡s; ২২ মার্চ ১৯৪১ - ১৬ ফেব্রুয়ারি ২০১৯) ছিলেন একজন সুইস অভিনেতা। তিনি পঞ্চাশ বছরের অধিক সময় জার্মান ভাষার চলচ্চিত্র ও টেলিভিশন নাটকে অভিনয় করেছেন। তিনি পরিচালক ভের্নার হের্ৎসগ, এরিক রোমার, ফ্রান্সিস ফোর্ড কোপলা, ও ভিম ভেন্ডার্সের পরিচালনায় কাজ করে খ্যাতি অর্জন করেন। তিনি *দি আমেরিকান ফ্রেন্ড* (১৯৭৭)-এ জোনাথন জিমারম্যান, *নসফেরাতু দ্য ভ্যাম্পায়ার* (১৯৭৯)-এ জোনাথন হারকার, এবং *উইংস অব ডিজায়ার* (১৯৮৭)-এ ড্যামিয়েল চরিত্রে অভিনয় করে আন্তর্জাতিক অঙ্গনে পরিচিতি লাভ করেন।

গানৎস *ডাউনফল* (২০০৪) চলচ্চিত্র আডলফ হিটলার চরিত্রে অভিনয় করে আন্তর্জাতিকভাবে সমাদৃত হন। তিনি কয়েকটি ইংরেজি ভাষার চলচ্চিত্রেও অভিনয় করেন, তন্মধ্যে রয়েছে *দ্য বয়েজ ফ্রম ব্রাজিল* (১৯৭৮), *স্ট্র্যাপলেস* (১৯৮৯), *দ্য মাঞ্চুরিয়ান ক্যান্ডিডেট* (২০০৪), *[[দ্য রিডার (২০০৮-এর চলচ্চিত্র)|দ্য রিডার]]* (২০০৮), *আননোন* (২০১১), এবং *রিমেম্বার* (২০১৫)। মঞ্চে তিনি ২০০০ সালে পিটার স্টেইনের *ফাউস্ট*-এর প্রথম খণ্ড ও দ্বিতীয় খণ্ডের মঞ্চায়নে ডক্টর হাইনরিখ ফাউস্ট চরিত্রে অভিনয় করেন।

গানৎস ফ্রান্সের লেজিওঁ দনরের নাইট এবং ২০০৬ সালে জার্মানির অর্ডার অব মেরিট খেতাবে খেতাবে ভূষিত হন।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৪১-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:২০শ শতাব্দীর সুইস অভিনেতা
বিষয়শ্রেণী:২১শ শতাব্দীর সুইস অভিনেতা
বিষয়শ্রেণী:ইতালীয় বংশোদ্ভূত সুইস ব্যক্তি
বিষয়শ্রেণী:জুরিখের অভিনেতা
বিষয়শ্রেণী:সুইস চলচ্চিত্র অভিনেতা
বিষয়শ্রেণী:সুইস টেলিভিশন অভিনেতা
বিষয়শ্রেণী:সুইস মঞ্চ অভিনেতা
বিষয়শ্রেণী:মলাশয়ের ক্যান্সারে মৃত্যু
বিষয়শ্রেণী:সুইজারল্যান্ডে ক্যান্সারে মৃত্যু
বিষয়শ্রেণী:লেজিওঁ দনর প্রাপক
বিষয়শ্রেণী:শ্রেষ্ঠ অভিনেতা বিভাগে দাভিদ দি দোনাতেল্লো বিজয়ী
বিষয়শ্রেণী:আডলফ হিটলার
বিষয়শ্রেণী:দাভিদ দি দোনাতেল্লো বিজয়ী
বিষয়শ্রেণী:লেজিওঁ দনরের নাইট
মালিবাগ

থাম্ব|রাতের মালিবাগ

**মালিবাগ** বাংলাদেশের রাজধানী ঢাকার শাহজাহানপুর থানার অন্তর্গত একটি এলাকা। "মালিবাগ" শব্দটির অর্থ মালির বাগান। এটি মগবাজারের নিকটে অবস্থিত একটি ঘনবসতিপূর্ণ এলাকা। বিভিন্ন ব্যবসা প্রতিষ্ঠান, বাজার, অফিস, স্কুল, কলেজ এখানে প্রতিষ্ঠিত হওয়ার কারণে মালিবাগ ঢাকা শহরের একটি অন্যতম ব্যস্ত এলাকা।

মালিবাগ এলাকাটি ঢাকা দক্ষিণ সিটি কর্পোরেশন এর ১২ নং ওয়ার্ড এর আওতাধীন, এটি পূর্ব মালিবাগ হিসেবেও পরিচিত।

## তথ্যসূত্র

## বহিঃসংযোগ

বিষয়শ্রেণী:ঢাকার পাড়া
পরমজিত কৌর গুলশন

**পরমজিত কাউর গুলশন** (জন্ম: ৪ জানুয়ারি ১৯৪৯) একজন ভারতীয় রাজনীতিবিদ, যিনি শিরোমণি অকালী দলের রাজনীতির সাথে যুক্ত আছেন। তিনি দুইবার লোকসভা নির্বাচনে বিজয়ী হয়েছিলেন।

## জন্ম
তিনি ভারতের পাঞ্জাব প্রদেশের ভাতিন্দা জেলার আকালি জালাল গ্রামে ১৯৪৯ সালের জুন মাসের ৪ তারিখে জন্মগ্রহণ করেন। তার পিতার নাম ধন্না সিং গুলশন এবং তারমায়ের নাম বসন্ত কাউর।

## শিক্ষাজীবন
তিনি পড়াশোনা করেছেন চন্ডিগড়ের পাঞ্জাব বিশ্ববিদ্যালয় এবং অমৃতসরের গুরু নানক দেব বিশ্ববিদ্যালয়ে। তিনি বিএড কোর্সে উত্তীর্ণ হয়েছিলেন। এছাড়াও, তিনি অর্থনীতি ও সমাজবিজ্ঞানে দুবার মাস্টার্স ডিগ্রি লাভ করেন।

## কর্মজীবন
১৯৭৪ সালে তিনি সরকারি চাকরিতে যোগদান করেন। তিনি সরকারি মাধ্যমিক বিদ্যালয়ে সামাজিক বিজ্ঞানের শিক্ষক হিসেবে যোগদান করেন। পাঞ্জাব প্রদেশের বিভিন্ন মাধ্যমিক বিদ্যালয়ে তিনি কর্মরত ছিলেন। ২০০৪ সালের ১২ ফেব্রুয়ারি সালে মোহালির সরকারি সিনিয়র মাধ্যমিক বিদ্যালয়ের প্রধান শিক্ষিকা হিসেবে অবসরগ্রহণ করেন।

## রাজনৈতিক জীবন
সরকারি চাকরি থেকে অবসরগ্রহণের পর তিনি শিরোমণি আকালি দলে যোগ দেন। ২০০৪ সালে তিনি ভাতিন্দা থেকে লোকসভা নির্বাচনে প্রার্থী হন। তিনি নির্বাচনে জয়লাভ করেন। তিনি লোকসভায় ডিলিমিটেশন বিষয়ক কমিটি, রেলওয়ে বিষয় কমিটি, মানবসম্পদ উন্নয়নবিষয়ক কমিটি এবং পেট্রোলিয়াম ও প্রাকৃতিক গ্যাস মন্ত্রণালয়ের পরামর্শক কমিটির সদস্য ছিলেন।

২০০৯ সালে তিনি ফরিদকোট থেকে লোকসভা নির্বাচনে প্রার্থী হন। তিনি সেবার ৪৯.১৯% ভোট পেয়ে নির্বাচিত হন। সেবার তিনি লোকসভার তফসিলি জাতি ও উপজাতির উন্নয়ন বিষয়ক কমিটি, কৃষিবিষয়ক কমিটি ও আইনবিষয়ক কমিটির সদস্য হিসেবে কাজ করেছিলেন।

২০১৪ সালে তিনি পুনরায় ফরিদকোট থেকে লোকসভা নির্বাচনে দাঁড়ালেও সেবার আম আদমি পার্টির প্রফেসর সাধু সিং এর নিকট পরাজিত হন।

২০১৯ সালে আসন্ন লোকসভা নির্বাচনে তিনি ফরিদকোট থেকে প্রফেসর সাধু সিং এর বিরুদ্ধে পুনরায় লড়ার প্রস্তুতি নিচ্ছেন।

## অন্যান্য কর্মকাণ্ড
রাজনীতির পাশাপাশি বিভিন্ন সামাজিক কর্মকাণ্ডে যুক্ত আছেন তিনি। তিনি পিছিয়ে পড়া জনগোষ্ঠীর জন্য নিবেদিতপ্রাণ একজন মানুষ। তিনি অনাথ ও প্রবীণ ব্যক্তিদের কাছের মানুষ। তিনি সামাজিক সংগঠন 'বাবা ফরিদ ক্লাব' এর সাথে যুক্ত আছেন। সংগঠনটি মাদকাসক্তি নির্মূল কেন্দ্র পরিচালনা করে। এছাড়াও সংস্থাটির উদ্যোগে বিনামূল্যে রক্তদান, বৃক্ষরোপণসহ বিভিন্ন সামাজিক কর্মকাণ্ড পরিচালিত হয়।

## ব্যক্তিগত জীবন
১৯৭৮ সালের জানুয়ারি মাসের ২২ তারিখে তিনি নির্মল সিং এর সাথে বিবাহবন্ধনে আবদ্ধ হন। তাদের দুইটি মেয়ে আছে।

## তথ্যসূত্র

বিষয়শ্রেণী:ভারতীয় ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৪৯-এ জন্ম
বিষয়শ্রেণী:চতুর্দশ লোকসভার সদস্য
বিষয়শ্রেণী:পঞ্চদশ লোকসভার সদস্য
বিষয়শ্রেণী:শিরোমণি অকালী দলের রাজনীতিবিদ
বিষয়শ্রেণী:গুরু নানক দেব বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পাঞ্জাব বিশ্ববিদ্যালয়, চণ্ডীগড়ের প্রাক্তন শিক্ষার্থী
বিষয়শ্রেণী:পাঞ্জাব, ভারতের রাজনীতিতে নারী
বিষয়শ্রেণী:পাঞ্জাব, ভারতের লোকসভা সদস্য
বিষয়শ্রেণী:২০১৪-এ ভারতের সাধারণ নির্বাচনে জাতীয় গণতান্ত্রিক জোটের প্রার্থী
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:লোকসভার নারী সদস্য
বিষয়শ্রেণী:ফরিদকোট জেলার ব্যক্তি
দিগম্বর

[ডান|থাম্ব| গোমতেশ্বর বাহুবালী ([:mr:श्रवणबेळगोळ|শ্রবণবেলগোল, কর্ণাটক, ভারত) ]]
**দিগম্বর** জৈন ধর্মের দুটি সম্প্রদায়ের একটি। অন্যটি হলো শ্বেতাম্বর সম্প্রদায়। দিগম্বর সন্ধি বিচ্ছেদ করলে দাঁড়ায় দিক্‌ + অম্বর। অর্থাৎ 'দিগম্বর' অর্থ হলো দিক যার অম্বর বা বস্ত্র।দিগম্বর সম্প্রদায়ের অনুসারীগণ মোক্ষ প্রাপ্তির জন্য নগ্নতাকে মুখ্য গণ্য করে এবং নারীদের মোক্ষ স্বীকার করে না।  তারা শ্বেতাম্বরদের ৪৫ গ্রন্থকেও স্বীকার করে না। তাদের বক্তব্য হচ্ছে যে, জিন ভগবান দ্বারা কথিত আগম গ্রন্থের অধিকাংশ কাল-দোষে ধ্বংস হয়ে গিয়েছে। তীর্থঙ্কর মহাবীরের পর ইন্দ্রভুতি গৌতম , সুধর্ম ও জাম্বুস্বামী পর্যন্ত পরে জৈনসংঘে বিশেষ মতভেদের চিহ্ন দৃষ্টিগোচর হয়নি। পরবর্তীতে জাম্বুস্বামীর পর দিগম্বর ও শ্বেতাম্বর সম্প্রদায়ের আচার্য পরম্পরাগুলো ভিন্ন হয়ে যায়।

## ভূমিকা
থাম্ব|অহিংসার ৩ উপকরণ: পিচ্ছী, কমন্ডলু ও শাস্ত্র
দিগম্বরদের মতে, বিষ্ণু, নন্দী, অপরাজিত গোবর্ধন ও ভদ্রবাহু নামক পাঁচজন শ্রুতকেবলী হয়েছেন, অন্যদিকে শ্বেতাম্বর পরম্পরায় প্রভব, শয়্যংভব, যশভদ্র, সম্ভুতবিজয় ও ভদ্র্রবাহু শ্রুতকেবলী হিসাবে বিবেচিত হয়েছেন। ভদ্রবাহু  উভয় সংঘে সাধারণ, এ থেকে অনুমান করা যায় ভদ্র্রবাহুর সময় পর্যন্ত জৈন সংঘে দিগম্বর-শ্বেতাম্বর মতপার্থক্য ছিল না। শ্বেতাম্বর সম্প্রদায়ের মতে, মহাবীর নির্বাণ এর ৬০৯ বছর পর (৮৩ খ্রিষ্টাব্দ) স্থবীপুরে শিবভূতি কর্তৃক ভোটিক মত (দিগম্বর) প্রতিষ্ঠিত হয়েছিল।  কোংডিন্য ও কোট্টিবীর শিবভূতির দুজন প্রধান শিষ্য ছিলেন।   
[থাম্ব| প্রমুখ দিগম্বারচার্য কুন্দ কুন্দ স্বামীর মূর্তি ([কর্ণাটক) ]]
দিগম্বর মতানুসারে, উজ্জয়িনীতে চন্দ্রগুপ্তের রাজত্বকালে আচার্য ভদ্রবাহুর খরা সম্পর্কিত ভবিষ্যদ্বাণী শোনার পর তার শিষ্য বিশাখাচার্য তার সংঘ নিয়ে পুন্নাট গিয়েছিলেন, কিছু সাধু সিন্ধু অঞ্চলে গিয়েছিলেন। যখন সাধুরা  উজ্জয়িনী থেকে ফিরে এসেছিল, সেখানে দুর্ভিক্ষ ছিল। এসময়, সংঘের আচার্য নগ্নতাকে ঢাকার জন্য সাধুদের অর্ধফালক পরতে আদেশ দেন; পরবর্তীতে কিছু সাধু অর্ধফালক ত্যাগ করেনি, এদেরকে শ্বেতাম্বর বলা হয়। মথুরার জৈন শিলালিপি থেকেও প্রমাণিত হয়েছে যে, খ্রিস্টীয় প্রথম শতাব্দীর দিকে উভয় সম্প্রদায় একে অপরের থেকে আলাদা হয়েছিল। গুজরাত ও কাঠিয়াবাড়ে শ্বেতাম্বর এবং দক্ষিণ ভারত, মধ্যপ্রদেশ ও উত্তর প্রদেশে  দিগম্বর বেশি দেখা যায়।

## দিগম্বর সন্ন্যাসী
দিগম্বর মুনি বিবস্ত্র থাকেন, পড়গাহন করার সময় দাঁড়ানো অবস্থায় বিনাপাত্রে নিজ হাতেই আহার নেন। শুধু পিচ্ছী ও কমণ্ডুলু সাথে রাখেন এবং পায়ে হেঁটে চলাচল করেন।

### অষ্টবিংশ মূলগুণ
সব দিগম্বর মুনিদের জন্য ২৮ টি মূলগুণ অনুসরণ করা বাধ্যতামূলক। এগুলো হল:   

## তথ্যসূত্র


## গ্রন্থ-পঁঞ্জী

* 

## বহিঃসংযোগ

*  দিগম্বরদের ছবি গ্যালারি 
* জৈন মুনির ছবি 
* কেশলোঁচ 
* সাধুর খাদ্যগ্রহণ এবং কেশলোঁচ  
* ভারত জুড়ে দিগম্বর জৈন তীর্থ 
* দিগম্বর জৈন মহাসমিতি

বিষয়শ্রেণী:জৈন ধর্ম
বিষয়শ্রেণী:ধর্মে নগ্নতা
পালাখাল ইউনিয়ন

**পালাখাল মডেল** ইউনিয়ন বাংলাদেশের চাঁদপুর জেলার অন্তর্গত কচুয়া উপজেলার একটি ইউনিয়ন।

## আয়তন
পালাখাল মডেল ইউনিয়নের আয়তন ৪,১৮৬ একর।

## জনসংখ্যার উপাত্ত
২০১১ সালের পরিসংখ্যান অনুযায়ী পালাখাল মডেল ইউনিয়নের জনসংখ্যা ২৪,০৩৯ জন। এর মধ্যে পুরুষ ১১,৩৫৪ জন এবং মহিলা ১২,৬৮৫ জন। মোট পরিবার ৪,৭৯২টি।

## অবস্থান ও সীমানা
কচুয়া উপজেলার উত্তর-মধ্যাংশে পালাখাল মডেল ইউনিয়নের অবস্থান। এ ইউনিয়নের উত্তরে বিতারা ইউনিয়ন, পশ্চিমে সহদেবপুর পশ্চিম ইউনিয়ন, দক্ষিণে কাদলা ইউনিয়ন এবং পূর্বে কচুয়া দক্ষিণ ইউনিয়ন ও কচুয়া উত্তর ইউনিয়ন অবস্থিত।

## ইতিহাস
পালাখাল মডেল ইউনিয়ন এক সময় কচুয়া উপজেলাধীন ৪নং সহদেবপুর ইউনিয়নের অংশ ছিল। পরবর্তীতে বৃহত্তর সহদেবপুর ইউনিয়ন সহদেবপুর পূর্ব ও সহদেবপুর পশ্চিম নামে দুইটি ইউনিয়নে বিভক্ত হয়। বিভক্ত সহদেবপুর ইউনিয়নের মূল সহদেবপুর মৌজা সহদেবপুর পশ্চিম ইউনিয়নের অন্তর্ভুক্ত হওয়ায় এবং সহদেবপুর পূর্ব ইউনিয়ন পরিষদ কার্যালয় এ ইউনিয়নের ২৯নং পালাখাল মৌজার পালাখাল বাজারে অবস্থিত হওয়ায় এলাকাবাসীর দাবীর প্রেক্ষিতে এ ইউনিয়নের নাম পরিবর্তন করে ৪নং পালাখাল মডেল ইউনিয়ন রাখা হয়।

## প্রশাসনিক কাঠামো
পালাখাল মডেল ইউনিয়ন কচুয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ।

## শিক্ষা ব্যবস্থা
২০১১ সালের পরিসংখ্যান অনুযায়ী পালাখাল মডেল ইউনিয়নের সাক্ষরতার হার ৩৯.৮%।

## শিক্ষা প্রতিষ্ঠান
১১টি প্রাথমিক বিদ্যালয়, ২টি মাধ্যমিক বিদ্যালয়, ২টি মাদ্রাসা, ১টি কলেজ রয়েছে।

পালাখাল উচ্চ বিদ্যালয় এসএসসি পরীক্ষার কেন্দ্র হিসেবে ব্যবহৃত হয়।

## যোগাযোগ ব্যবস্থা

পালাখাল মডেল ইউনিয়নের একমাত্র যোগাযোগ ব্যবস্থা হলো সড়ক পথ। তাছাড়া এই ইউনিয়নের মধ্যে দিয়েই ঢাকা-কচুয়া-চাঁদপুর মহাসড়কটির অবস্থান।

## দর্শনীয় স্থান
মনসা মুড়া

## আরও দেখুন
* কচুয়া উপজেলা, চাঁদপুর
* কচুয়া থানা, চাঁদপুর
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:কচুয়া (চাঁদপুর) উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ